ئایا قسەکردن ئاشکرا لە نووڕینیگ یا باوەتیگ ئەرا  کەسیگ توەنێد بوودە مدوو ئاژاوە!؟  ئایا کارتۆنیگ توەنێد گاڵ تونوتیژی لە ناوەین کەمینەیل لە وڵاتیگ بیەێد، ک هەس وە تویڕەیی بکەن، وە نیشاندان روانگەیگ ڕەگەزپەرستانە؟  کی ئەو سنوورەیلە دیاری کەێد ک لە چوارچوو نشاندان را بوودە  هەڕەشە و پەلامار لەبان بڕیگ دیاریکریاگ؟  ئایا سۆشیال میدیا بوودە ئامرازیگ ئەرا نشاندان را وەبی ئەوەگ کەسیگ بخەێدە زیندان و کوشتن و بڕین؟
یانە بوینە پرسیارەیل ناو دەروین هونەرمەن کاریکاتێریست ئیرانی (مانا نیستانی) هەمیشە پرسیاری کردووە.
( مانا نبستانی؛ لە داڵگبوی ٢٩ی ئایار ١٩٧٣).  لەبان ئیجویر چشتیگ دووگلە و سێگلە کەفتە سەختی.
کارتۆنەگەی لەباوەت کەمینەی ئازەری لە ئیران، خستەی ناو  زیندان و سەر لەلی شیوان، تا لە دەروەدەری  رەسیە فەرەنسا.
و لە فەرەنسا رووژەیلی لەناو زیندانەیل ئیران هیشت دەسوە پڕۆژەی کۆمەڵایەتی و سیاسی لە باوەت تونوتیژی و ستەم لەناو ئیران و جەهان وە گشتی بکەێد.
سریاڵ وینەیلی لە ساڵ ٢٠٠٦ وەشیوەی رومانیگ گرافیکی وە ناو "ئەهریمەنیگ ئیرانی" بوی، وەراورد وە ئەهریمەنەگەی کاڤکا، کە ئەو چیرووکیە بویە مدوو ئەوە ک نیستانی بچوودە زیندان.  ئی وینەکیشانە تەوەر مناڵیگ لەناوی بوی ک وەگەرد میروویگ قسە کەێد.  ک مناڵەکە داوا لە میرووەگە کەێد ئایا  واژەی "میروو" وە زوان میرووەیل مانای چەس، لە وەڵام میرووەگە ئویشێد:  واتای "نامانە؟"، ک ئەو وڵامە وەزوان ئازەری بوودە واتای "چە؟".
و لەوەر ئەوە وەڵام میرووە ک لە ناوی بویە وە زوان ئازەری ک زوانی کەمینەیگ ستەمدیدەی ئیرانە، جەهان لەوەردەم رای نیستانی هەڵسیا.  تا ئەوەنە ک حکومەت ئیران وە هەڕەشەیگ لەبان ئاسایش گشتی دادەی قەڵەم، و وەگەرد ئەوەیش کەمینەی ئازەریەیل ئی کارە وە  سووکایەتیکردن وەپییان زانستن، و یەیش بویە مدوو خوەینشاندان ئازەرییەگان لە ئیران، ک حکومەت بە وەشیوەیگ دڕندانە و قیزەون وەگەردیان رەفتار کرد، ک شمارەی فرەیگ لە خوەینشاندەرەیل کوشیا، و لەو وەختە وتیا:  "گیان کاڤکا چیە پووس نەستانی تا بوودە لەعنەتیگ هەمیشەیی لەبانی ک هەمیشە کەفێدە  نەفرەتکردن"  ئەو هونەرمەنە چەن جاریگ دووپات کردگە ک وە نیاز تویڕەکردن کەسیگ نەویە و وینەگە ئەرا مناڵەیل بویە، وەلێ دەسەڵاتدارەیل لە مەوقەی لێکۆڵینەوە وە ڕاپۆرتکردن شمارەی دەسگیرکریاگەیل یا ئەوانەگ لە ناڕەزایەتیەیل کوشیانە، زوور هاوردنە بانی، هەرلیوا، نستانی خوەییش، ویژدانی لەبان ئەو کوشتن و بڕین وە ئازەریەیل قەت ئارام نەوی.
کارەیل نیستانی خەڵاتەیل فرەیگ وەدەسهاوردگە، ک  بەرهەمەیلی وە دروشم   (رزگاربوین لە کوشتن و بڕین و ئیدانەکردن سانسۆر) بوین.
رووژنامەنویس فاوستین ڤینسێنت ئویشێد؛ ئەو خوەینشاندانە ک هەڵسیا، وەلایەن دەسەڵاتدارەیل وە خوین سەرکوت کریا، و مانا نیستانی دویای دوو مانگ دەسگیرکردن توەنست خوەی درارێد، و پەنا وەرەو مالیزیا بوەێد.
ساڵ 2010 لە مالیزیا دەرچگ، و رەسیە فەرەنسا و لەورا جویر سیاسەتمەدار ماف پەنابەری وەرگرد.
مانا نیستانی هەمیش لە لەبان فەیسبووک باس لە دەمکوت میدیایی و رەوش ئیران کەێد، ک برادەرەیلی لەناو ئیران وەپی ئویشن: "نیەتوەنین وە ئاسانی پەیوەندی بکەیمن، چوینکە رژیم چەودیاریکردن گشت چشتیگ لە ئینتەرنێت کەێد، فرەیگ لە پەیامەیل فلتەر کریەین و سانسۆر کریەن" دڵیان خوەشە وەو گرافیتەیلە لەقەی دیوار زانکۆەیل نریانە، "باوجی یە کاریگ رخبەرە، چوینکە ماف ئەوە نەیرن ئی کارە بکەن". ، و لە بان فەیسبووک جی نیگەرانیە، ک پەیام وەپیم رەسێد داوای وەخشین کەن چوینکە نیەتوەنن کومینت یا "لایک" ئەرای وینەیل ناو  پەیجەگەم بکەن، و ئویشن هاتێ  پەیجەگەم لەژیر چەودیاریکردن رژیم بوود.
